Camilla Herrem (født 8. oktober 1986) er en norsk håndballspiller som spiller for Sola Håndball og det norske landslaget i håndball. Hun kommer fra Sola, og gikk på Sola ungdomsskole. Herrem var nære på å komme med i både VM-troppen 2007 og OL-troppen i 2008, men ble ikke tatt ut. EM i Makedonia i desember ble dermed hennes store mål for sesongen 2008. Herrem fikk sin landslagsdebut bare 19 år gammel, 5. april 2006 mot Sverige og scoret tre mål. Hun har åtte gull, to sølv og tre bronse fra internasjonale mesterskap og har fire ganger vært på «All Star Team» i internasjonale mesterskap, i 2009, 2016, 2019 og 2020.